Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 676/12/6613	Žiar nad Hronom, 7.2.2013
EEČ : 2-52-42-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
že sa v období od mesiaca máj 2012 doposiaľ v XXXXX a inde ako otec mal. dcéry XXXXX, nar. XXXXX, bytom u matky, úmyselne vyhýbal plneniu svojej vyživovacej povinnosti, hoci mu táto vyplýva priamo zo Zákona o rodine, a ktorá mu bola okrem iného uložená rozsudkom Okresného súdu Žiar nad Hronom, sp. zn. 8P 58/2010 zo dňa 11.06.2010, právoplatným dňa 08.07.2010, na základe ktorého bol povinný prispievať na dcéru výživným vo výške 135,-EUR mesačne, počnúc dňom 01.09.2009, vždy do 15. dňa v mesiaci vopred k rukám matky, čím mu takto vznikol po dobrovoľnej úhrade výživného v mesiaci jún, júl a september roku 2012 v celkovej sume 405,- EUR, za vyššie uvedené obdobie počas ktorého bol zamestnaný a riadne a včas neuhradil výživné, dlh na výživnom voči XXXXX, nar. XXXXX, trvale bytom XXXXX č. 9  vo výške 810,- EUR
lebo zanikla trestnosť činu
Odôvodnenie:
Uznesením povereného príslušníka Policajného zboru, Obvodného oddelenia PZ v Banskej Štiavnici, sp. zn. ORP-1223/BS-ZH-2012 zo dňa 11.12.2012 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 2 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 2 Trestného zákona, ktorého sa mal dopustiť na tom skutkovom základe, že sa v období od mesiaca máj 2012 doposiaľ v XXXXX a inde ako otec mal. dcéry XXXXX, nar. XXXXX, bytom u matky, úmyselne vyhýbal plneniu svojej vyživovacej povinnosti, hoci mu táto vyplýva priamo zo Zákona o rodine, a ktorá mu bola okrem iného uložená rozsudkom Okresného súdu Žiar nad Hronom, sp. zn. 8P 58/2010 zo dňa 11.06.2010, právoplatným dňa 08.07.2010, na základe ktorého bol povinný prispievať na dcéru výživným vo výške 135,-EUR mesačne, počnúc dňom 01.09.2009, vždy do 15. dňa v mesiaci vopred k rukám matky, čím mu takto vznikol po dobrovoľnej úhrade výživného v mesiaci jún, júl a september roku 2012 v celkovej sume 405,- EUR, za vyššie uvedené obdobie počas ktorého bol zamestnaný a riadne a včas neuhradil výživné, dlh na výživnom voči XXXXX, nar. XXXXX, trvale bytom XXXXX č. 9 vo výške 540,- EUR. 

Tu je potrebné poukázať na skutočnosť, že ku dňu vznesenia obvinenia bol dlh na výživnom vo výške 540,-EUR, avšak tento každý mesiac, konkrétne k 15. dňu v mesiaci narastá o bežné výživné vo výške 135,-EUR.
Dňa 12.11.2012 podala XXXXX trestné oznámenie na bývalého manžela XXXXX, nar. XXXXX, nakoľko sa vyhýba plneniu si vyživovacej povinnosti voči jeho dcére XXXXX, ktorá mu bola uložená rozsudkom Okresného súdu Žiar nad Hronom, sp. zn. 8P 58/2010 zo dňa 11.06.2010, na základe ktorého bol povinný platiť výživné vo výške 135,-EUR mesačne. Do zápisnice uviedla, že výživné neplatí od mesiaca máj 2012 doposiaľ, vyjmúc mesiac jún, júl a september 2012, kedy si výživné uhradil v potrebnej výške. 

Vzhľadom na uvedené poverený príslušník PZ, Obvodného oddelenia PZ v Banskej Štiavnici, uznesením sp. zn. ORP-1223/BS-ZH-2012 začal podľa § 199 Trestného poriadku trestné stíhanie a súčasne podľa § 206 ods. 2 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 2 Trestného zákona.

 Obvinený si uznesenie o vznesení obvinenia prevzal dňa 03.01.2013, pričom sťažnosť si voči nemu nepodal.

Dňa 22.01.2013 sa dostavila na Obvodné oddelenie PZ v Banskej Štiavnici svedkyňa poškodená za účelom oznámenia, že obvinený jej dňa 12.12.2012 prostredníctvom bankového prevodu, uhradil výživné vo výške 135,-EUR, dňa 14.12.2012 výživné vo výške 540,-EUR  a následne dňa 12.01.2013 výživné vo výške 135,-EUR, teda celkovo jej uhradil výživné vo výške 810,-EUR.  Záverom uviedla, že obvinený si svoju vyživovaciu povinnosť vrátane mesiaca január 2013 dodatočne splnil v celom rozsahu, pričom zároveň predložila potrebné doklady, preukazujúce úhrady výživného obvineným. 

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Vzhľadom na skutočnosť, že obvinený XXXXX dodatočne splnil svoju povinnosť, teda uhradil celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 2 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka